**הגמרא**

1. **תלמוד בבלי מסכת כתובות דף ה עמוד ב**

איבעיא להו מהו לבעול בתחלה בשבת דם מיפקד פקיד או חבורי מיחבר

1. ואם תימצי לומר דם מיפקד פקיד לדם הוא צריך ושרי או דלמא לפתח הוא צריך ואסיר
2. ואם תימצי לומר לדם הוא צריך ופתח ממילא קאתי הלכה כר"ש דאמר דבר שאין מתכוין מותר או הלכה כרבי יהודה דאמר דבר שאין מתכוין אסור
3. ואם תימצי לומר הלכה כר' יהודה מקלקל הוא אצל הפתח או מתקן הוא אצל הפתח
4. איכא דאמרי ואם תימצי לומר דם חבורי מיחבר לדם הוא צריך ואסור או דלמא להנאת עצמו הוא צריך ושרי
5. ואם תימצי לומר להנאת עצמו הוא צריך ודם ממילא קאתי הלכה כרבי יהודה או הלכה כר"ש
6. ואם תימצי לומר הלכה כר' יהודה מקלקל בחבורה או מתקן בחבורה הוא
7. ואם תימצי לומר מקלקל בחבורה הוא במקלקל הלכה כרבי יהודה או הלכה כרבי שמעון

שמא ישחוט בן עוף?

1. **רש"י מסכת כתובות דף ה עמוד ב ד"ה מהו לבעול בתחלה**

לא שמיע להו הך מתניתא דלעיל א"נ שמיע להו ומיבעיא להו הלכה או אין הלכה.

1. **תוספות מסכת כתובות דף ה עמוד ב ד"ה מהו לבעול בתחלה בשבת**

אף על גב דתקנו שתהא בתולה נשאת ברביעי מכל מקום אם אירע לו שלא בעל בליל חמישי לא חייבוהו חכמים להמתין עד יום חמישי אחר או עד יום ב' להכי בעי אם מותר לבעול בשבת אם לאו

אף על גב דתניא לעיל ומפרישין חתן מן הכלה לילי שבת תחלה מפני שהוא עושה חבורה ותניא נמי באידך ברייתא בין כך ובין כך לא יבעול לא בערב שבת ולא כו' פי' בקונטרס דלא הוה ידע לה א"נ ידע לה ובעי היכי הלכתא דאיכא למימר דפליגי בה ר' יהודה ור"ש ומיהו על כרחך נראה דלא ידע הברייתא דחיישינן שמא ישחוט בן עוף דאי הוה ידע לה מאי קמיבעיא ליה הא בהא לא פליגי ר' יהודה ור"ש והא דלא פשיט מינה לבסוף משום דמשכח תנאי דפליגי עלה.

**הגירסה הנכונה**

1. **כתובות דף ה עמוד ב מהדורת עוז והדר הגהות וציונים אות ג**

... בכת"י שנוסח הגמ' אחרי התיבות "מתקן הוא אצל הפתח" **ואת"ל מקלקל הוא אצל הפתח במקלקל הלכה כר' יהודה או הלכה כר' שמעון** (וכמו שהוא להלן באיכא דאמרי)

1. **רש"י מסכת כתובות דף ה עמוד ב**

ואת"ל מקלקל הוא ל"ג דאי מקלקל לדברי הכל מותר שאין לך מקלקל חייב אלא חובל ומבעיר אליבא דרבי שמעון והכא לאו חובל הוא דהא באת"ל דם מיפקד פקיד בעי לה ואזיל.

1. **חכמת שלמה כתובות דף ה עמוד ב**

**בד"ה את"ל כו' פי' דר"י אית ליה דמקלקל בחבורה פטור כו'.** נ"ב נ"ל דהתוס' סוברים כגירסת ס"א שכתב רש"י ל"ג ומה שהקשה רש"י שמקלקל דהכא כ"ע מודים סוברים התוס' דליתא כי כל קלקול ששייך באדם בין הוא לגבי פתח ששייך משום בנין בין הוא לגבי מוציא דם שחייב משום חבורה לעולם קלקול חייב לר"ש ופטור לר"י וטעמא דר"ש דמחייב קלקול בחבורה משום דסתם חבורה הוא קלקול מצד אחד ואפ"ה חייביה רחמנא טעם זה נמי שייך אפילו בפתח גבי אדם שהוא לעולם קלקול ודו"ק. (עיין במהרש"א):

1. **תוספות מסכת כתובות דף ה עמוד ב ד"ה אם תימצי לומר הלכה כרבי יהודה מקלקל הוא אצל הפתח ושרי**

פי' דרבי יהודה אית ליה דמקלקל בחבורה פטור אף על גב דפטור אבל אסור מיהו הכא מותר לכתחלה משום דאיכא תרתי מקלקל בחבורה ודבר שאינו מתכוין...

1. **מהרש"א חידושי הלכות מסכת כתובות דף ה עמוד ב**

בד"ה את"ל הלכה כר"י מקלקל הוא אצל הפתח ושרי פי' דר"י אית ליה דמקלקל בחבורה פטור אף על גב כו' עכ"ל מהרש"ל הבין מדבריהם אלו במה שכתבו גבי מקלקל אצל פתח מקלקל בחבורה שהתוס' אית להו כגרסת הספרים שמחק רש"י ואין להאריך בדחוקיו ואין זה אלא דברי נביאות בדברי התוס' אבל הנראה דודאי להאי לישנא לגבי פתח ה"מ למנקט מקלקל סתם ולכ"ע אלא משום דדבריהם אלו אזלן נמי לאידך לישנא דדם חבורי כו' וליכא למנקט שם אלא משום קלקול דחבורה דפטור לר"י ומלתא דפסיקא לתרתי לישנא נקטי וק"ל:

**איסור חובל**

**נטילת נשמה**

1. **תוספות מסכת כתובות דף ה עמוד ב ד"ה דם**

... בפרק כלל גדול (שבת עה. ושם) קאמר דשוחט לא מחייב... אלא משום נטילת נשמה אלמא טעמא דחבורה הוי משום נטילת נשמה כדקאמר שמואל התם ורב דאמר התם משום צובע אף משום צובע קאמר ונטילת נשמה אין לפרש דטעמא משום הכחשה שמחלישו ונוטל קצת נשמתו דהכא אין צריך לחלישות האשה ומיהו איסורא דקאמר הכא איכא למימר דהויא דרבנן אבל גבי מילה משמע דאיכא איסורא דאורייתא בהוצאת דם דאמרינן בפרק ר' אליעזר (שם קלג:) האי אומנא דלא מייץ סכנתא הוא ומעברינן ליה פשיטא מדקא מחללין שבת עליה מהו דתימא דם מיפקד פקיד קמ"ל דחבורי מיחבר ואי הוה משום החלשה ליכא חילול שבת דהויא מלאכה שאין צריכה לגופה דאין צורך להחליש התינוק

ונראה לר"ת לפרש דהוצאת דם חשיבה נטילת נשמה כי הדם הוא הנפש וכשנוטל מקצתו נוטל מקצת נשמה

וקשה לר"י דאמרי' בפרק כלל גדול (שם עה. ושם) גבי הצד חלזון והפוצעו וליחייב נמי משום נטילת נשמה ומשני מתעסק הוא אצל נטילת נשמה דכל כמה דאית ביה נשמה טפי ניחא ליה כו' ולפי זה אפילו הוא חי גמור הרי יש כאן נטילת נשמה

ואומר ר"ת כי דם חלזון שצובעין בו הוא מיפקד פקיד ועל אותו אינו חייב משום נטילת נשמה ועל שאר הדם שמחובר חשיב ליה מתעסק.

**צובע**

1. **מסכת שבת דף קז עומד א**

מתני' שמנה שרצים האמורים בתורה הצדן והחובל בהן חייב ושאר שקצים ורמשים החובל בהן פטור הצדן לצורך חייב שלא לצורך פטור חיה ועוף שברשותו הצדן פטור והחובל בהן חייב:

**רש"י שם ד"ה והחובל בהן חייב**

דיש להן עור כדמפרש בגמרא והויא ליה חבורה שאינה חוזרת והויא ליה תולדה דשוחט. לוי"ה. ל"א כיון דיש להן עור נצבע העור בדם הנצרר בו דחייב משום צובע.

1. **תוספות כתובות ה עמוד ב**

דם מיפקד פקיד או חבורי מיחבר – טעמא דחבורה לא כפרש"י דפירש בפרק שמונה שרצים (שבת קז:) דחייב משום צובע גבי ח' שרצים דתנא התם נצרר הדם אע"פ שלא יצא וקשה לר"י דבאלו טריפות (חולין מו:) בשמעתא דריאה תניא ושאר שקצים ורמשים עד שיצא מהם דם והשתא התם מאי צובע איכא הא לית להו עור וה"נ מאי צביעה איכא בהך חבורה וכן גבי חבורה דמילה לא שייך צביעה ועוד דעל כרחך לשמואל איכא טעמא אחרינא דבפרק כלל גדול (שבת עה. ושם) קאמר דשוחט לא מחייב משום צובע אלא משום נטילת נשמה...

1. **שיטה מקובצת מסכת כתובות דף ה עמוד ב**

דם מיפקד פקיד. איסור חבורה פרש"י ז"ל בח' שרצים שחייב משום נטילת נשמה ולשון אחר פי' משום צובע שצובע העור במקום שנצרר הדם ושאר שקצים ורמשים פטור דלית להו עור ולא שייך בהו צביעה וקשה להך לישנא דצביעה מהא דאמרי' בפ' אלו טרפות [מו ב'] ושאר שקצים ורמשים עד שיצא מהם דם וכיון דלית להו עור אפי' יצא מהם דם מאי צביעה שייך בהו ואפשר דיש להן עור אלא שעורן דק וכן כתב רש"י ז"ל התם בחולין ומיהו אכתי קשיא דהכא בהאי חבורה מאי צביעה שייכא בהו ואפי' שייכא צביעה כדי להראות שהיא בתולה ע"י הסדינין או בשרה צבוע מדם א"כ למה לי טעמא אי מפקד פקיד אי חבורי מחבר.

קונטרסים

ובקונטריסין מצאתי שתירצו שדעת רש"י ז"ל שאין שייך צביעה אלא בדבר שיש בו טורח ואומנות כגון שעושה חבורה שיש בו טורח אבל כשהוא מפקד פקיד אין בו טורח ואף על פי שדם חילזון דמפקד פקיד וחייב משום צובע היינו משום דדם חילזון אף על פי שהוא מפקד פקיד יש בו אומנות שצריך להוציאו והוא בחיים כי אז הוא יותר טוב ע"כ.

1. **חתם סופר [מהדו"ק] מסכת כתובות דף ה עמוד ב**

או דילמא חבורי מיחבר כ' תוס' דרש"י ר"פ ח' שרצים ס"ל דחייב משום צובע והי' נ"ל דגם רש"י מודה דהיכי דהדם יוצא חייב משום נטילת נשמה ובשצריך לדמו אך באותם שיש להם עור שחייב בנצרר הדם אעפ"י שלא יצא א"כ הרי אינו צריך לדמו ובמה יתחייב לר' יהודה... וכן מצאתי להדי' בירושלמי פ' כלל גדול מאי צביעה הי' במשכן שהיו משרבטי' באילים מאדמים ופי' כן קרבן העדה שהיו מכים במקלות על האילים עד שנצרר הדם ונצבע העור אדום מהדם. ומסיק התם להדי' היכי שיצא הדם חייב משום נטילת נשמה.

**מפרק**

1. **משנה תורה הלכות שבת ח:ז**

הדש כגרוגרת חייב ואין דישה אלא בגידולי קרקע והמפרק הרי הוא תולדת הדש החולב את הבהמה חייב מפני שהוא מפרק וכן החובל בחי שיש לו עור חייב משום מפרק והוא שיהיה צריך לדם שיצא מן החבורה אבל אם נתכוון להזיק בלבד פטור מפני שהוא מקלקל ואינו חייב עד שיהיה בדם או בחלב שהוציאו כגרוגרת

1. **לחם משנה הלכות שבת ח:ט**

... מה שלא אמר רבינו טעם נטילת נשמה אע"פ שאמרו אותה שם בגמרא בפ' כלל גדול הוא משום דלא אמרוהו לענין חבורה באבר וכו' אלא לענין מיתה בהחלט כמו בחלזון אבל חבורה אין לומר נטילת נשמה מאותו מקום כדעת המפרשים ז"ל דזה דוחק:

1. **מנחת חינוך מצוה לב מוסך השבת אות ה**

כמבואר בכתובות סוגיא דמיפקד מ"מ חייב משום מפרק כמו חולב דהוא ג"כ פקיד ועקור כמ"ש רש"י דצ"ה וחייב משום מפרק אך יש ליישב דא"צ לליחה

1. **חידושי המאירי כתובות דף ו עמוד א**

מתורת דש שכמו שהדש מפרק האוכל מן התבן כך זה מוציא היין והשמן והשכר מן הבגד או המשקה מן הפירות ונהנה ממנו וכל שהולך לאבוד אינו כעין דישה

1. **שיעורי רבי דוד פוברסקי זצ"ל כתובות דף ה' ע"ב אות שלב**

... והרי ביארנו (ס"ק הקודם) דלא שייך כאן מפרק דכיון שאין צריך לזה ליכא בזה שם מלאכה, דאין דרך דישה בכך וא"כ אפי' אי חבורי מיחבר משום מאי יתחייב.

ונראה דיש לחלק, דאי חבורי מיחבר דיש כאן מציאות של הפרדה ממש, שפיר חייב משום מפרק אף דאין צריך לדם, כיון דסו"ס צריך הוא לעצם ההפרדה דהוי מפרק.

ודוקא אי מיפקד פקיד דאין כאן הפרדה כלל, וכל מה דהוי מפרק הוי מה שמוציא ונוטל משם, בזה אמרינן דכיון שא"צ לזה, נחשב רק כשופך דם בעלמא, ולא מקבל שם מפרק כלל, [שאינו דרך דישה בכך].

משא"כ אי חבורי מיחבר, דבמציאות מפרק הוא, שפיר חייב משום מפרק.

ועוד י"ל דהכא דוקא אי מיפקד פקיד אינו עושה כלום, דהרי את הדם אין הוא מוציא כלל, ורק שעושה הפתח וממילא יוצא הדם, ולא שייך בזה כלל מפרק.

ולא-דמי לחולב ולסוחט זתים וענבים, דהתם הוא העושה את מעשה הפירוק, ולכן אפי' דמיפקד פקיד נחשב מפרק, דבמעשיו מפרק הוא.

משא"כ הכא, אי מיפקד פקיד אין הוא עושה כלום, אבל אי חיבורי מיחבר דהוא העושה את הפירוק, שפיר חייב, כמו בחולב וסוחט דאפי' מיפקד פקיד הוי מעשה דידיה שחולב וסוחט, [ודוקא גבי דם [אי מיפקד פקיד] הדם יוצא מעצמו ע"י הפתח, והוא עושה רק את הפתח ולא דמי למפרק כל עיקר], (ועי' חת"ס)

1. **חתם סופר מסכת כתובות דף ה עמוד ב**

והי' נ"ל לסברא נכונה לומר דוקא בסוחט בידיו בענבים להוציא משקה הוא דשייך מפרק וה"ה אם הי' סוחט בכותלי הרחם להוציא דם הי' שייך מפרק. אבל הקולף קליפת החרצן שעי"ז יצא משקה מהפרי ליכא משום סחיטה אלא כפותח פתח ויוצא המשקה ממילא. והכא הכי קא מיבעי' לי' דם מיפקד פקיד ואינו צריך להוציאו בכח דחיקתו בכותלי רחם. אלא פותח פתח והדם יוצא מאליו או דלמא וכו'.

**בין נטילת נשמה למפרק**

1. **ביאור הלכה שטז ד"ה והחובל**

דעת הרמב״ם דחובל חייב משום מפרק שהוא תולדה דדש דדמים שמפרק מתחת העור כמפרק תבואה מקשיה דמי ואע״פ שלא יצאו לחוץ מ״מ נעקרו ממקום חבורם ולפ״ז

1. בעינן שיצא דם כשיעור גרוגרת ממקום למקום לענין חיוב חטאת כמו בדש
2. גם אם חבל בשרו לאחר מיתה ויצא דם חייב...

וי״א דחיובא דחובל הוא מחמת נטילת נשמה שבאותו מקום שחבל כי הדם הוא הנפש וא״כ

1. לא בעינן שיעורא ורוב הפוסקים הסכימו לזה...
2. **שו"ת אבני נזר הלכות שבת סימן נז**

2a) לדידי לא קשה מידי להא בפרק חביות מבואר דאין חיוב מפרק אלא במפרק משקה מאוכל... והנה דם מגפתה של אדם אמרינן בחולין (דף ל"ה:) דהוי משקה משום דכתיב דם חללים ישתה מה לי קטלה כולה מה לי קטלה פלגה... אבל אי מת הוא מחתך בבשר מת הוא ולא הוי דם היוצא... דם חללים ולא הוי משקה...

1. **יסודי ישורון, רב גדליה פלדר עמוד 264-267**

2b) השוחט או החובל טרפה בשבת – אם חייב

נסתפק המנ"ח אות כ"ט אם יש חבלה בבעלי חיים שאינם יכולים לחיות כגון טרפה או נבלה או דג שייבש בין סנפיריו ובא אחד והרנו שהרי ברוצח קימ"ל (סנהדרין ע"ח) דאם הי' טרפה או גוסם בידי אדם שאינו יכול לחיות אינו חייב, משום דגברא קטילא קטל, (ראה ג"כ רמב"ם הלכות רוצח פ"ב) אם נאמר דה"ה לענין שבת אז פטור או דילמא לענין שבת שאני והו"ל בן נטילת נשמה...

אני אומר דלאחר שנשחט רוב שנים היות דלגבי נבילה חי הוא שאינו מטמא עד שימות ה"ה לגבי שבת חי הוא וחייב ההורגו...

אמרתי שיש לחלק ולומר דדעתו דמשום נטילת נשמה אינו חייב בשוחט טריפה אבל מי יימר שא"א לחייבו משום מפרק...

**להלכה**

1. **שולחן ערוך אורח חיים שטז:ח**

שְׁמוֹנָה שְׁרָצִים הָאֲמוּרִים בַּתּוֹרָה, הַצָּדָן חַיָּב וְהַחוֹבֵל בָּהֶם, אַף עַל פִּי שֶׁלֹּא יָצָא מֵהֶם דָּם אֶלָּא נִצְרַר תַּחַת הָעוֹר, חַיָּב; וּשְׁאָר שְׁרָצִים, אֵינוֹ חַיָּב הַחוֹבֵל בָּהֶם אֶלָּא אִם כֵּן יָצָא מֵהֶם דָּם, וְהַצָּדָן לְצֹרֶךְ, חַיָּב; שֶׁלֹּא לְצֹרֶךְ, אוֹ סְתָם, פָּטוּר אֲבָל אָסוּר, וּלְהָרַמְבָּ"ם חַיָּב.

1. **משנה ברורה שטז:כט**

**והחובל** – טעם לחיוב חבלה הוא מפני נטילת נשמה שבאותו מקום כי הדם הוא הנפש וע"כ אפילו יצא הדם כל שהוא או נצרר הדם כל שהוא חייב: